GREEK SUPREME COURT DECISION

Decision ID: 994/2024
Decision Number: 994
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού - Εισηγήτρια και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Μαΐου 2024, με την παρουσία της Αντεισαγγελέως του Αρείου Πάγου Νίκης - Αναστασίας Μουζάκη (γιατί κωλύεται ο Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου Ν. Γ. του Ε., κατοίκου ..., ο οποίος εκπροσωπήθηκε από τον δικηγόρο Αναστάσιο Καλπαξή, ο οποίος διορίστηκε με την 403/2024 απόφαση του Πρωτοδικείου Αθηνών, για αναίρεση της απόφασης 7/2024 του Τριμελούς Εφετείου Πλημμελημάτων Δωδεκανήσου (Μεταβατική Έδρα Κω). Το Τριμελές Εφετείο Πλημμελημάτων Δωδεκανήσου (Μεταβατική Έδρα Κω) με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην με αρ.κατάθ.1/15.4.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 418/2024. Αφού άκουσε Την Αντεισαγγελέα, που πρότεινε να απορριφθεί η κρινόμενη αίτηση αναιρέσεως και τον διορισθέντα με απόφαση του Πρωτοδικείου Αθηνών πληρεξούσιο δικηγόρο του αναιρεσείοντος που ζήτησε όσα αναφέρονται στα σχετικά πρακτικά.

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη, Σταυρούλα Κουσουλού - Εισηγήτρια, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού - Εισηγήτρια και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Μαΐου 2024, με την παρουσία της Αντεισαγγελέως του Αρείου Πάγου Νίκης - Αναστασίας Μουζάκη (γιατί κωλύεται ο Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου Ν. Γ. του Ε., κατοίκου ..., ο οποίος εκπροσωπήθηκε από τον δικηγόρο Αναστάσιο Καλπαξή, ο οποίος διορίστηκε με την 403/2024 απόφαση του Πρωτοδικείου Αθηνών, για αναίρεση της απόφασης 7/2024 του Τριμελούς Εφετείου Πλημμελημάτων Δωδεκανήσου (Μεταβατική Έδρα Κω). Το Τριμελές Εφετείο Πλημμελημάτων Δωδεκανήσου (Μεταβατική Έδρα Κω) με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην με αρ.κατάθ.1/15.4.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 418/2024. Αφού άκουσε Την Αντεισαγγελέα, που πρότεινε να απορριφθεί η κρινόμενη αίτηση αναιρέσεως και τον διορισθέντα με απόφαση του Πρωτοδικείου Αθηνών πληρεξούσιο δικηγόρο του αναιρεσείοντος που ζήτησε όσα αναφέρονται στα σχετικά πρακτικά.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Επειδή κατά το άρθρο 474 παρ. 1 του ΚΠΔ το ένδικο μέσο της αναιρέσεως ασκείται με δήλωση στο γραμματέα του δικαστηρίου που εξέδωσε την απόφαση ή στο γραμματέα του ειρηνοδικείου ή στον προϊστάμενο της προξενικής αρχής που βρίσκεται στο εξωτερικό και στην περιφέρεια των οποίων κατοικεί ή διαμένει προσωρινά ο δικαιούμενος. Κατά την έννοια της διατάξεως αυτής για να ασκηθεί το ένδικο μέσο με δήλωση στο γραμματέα του ειρηνοδικείου, πρέπει εκείνος που δικαιούται στην άσκηση αυτού να κατοικεί ή να διαμένει προσωρινά κατά το χρόνο της ασκήσεως, στην περιφέρεια ή την έδρα του ειρηνοδικείου αυτού, γεγονός το οποίο πρέπει να αναφέρεται στη σχετική έκθεση του ενδίκου μέσου. Εάν το ένδικο μέσο ασκηθεί στο γραμματέα του ειρηνοδικείου, χωρίς τη συνδρομή της ως άνω προϋποθέσεως τότε θεωρείται ότι τούτο ασκήθηκε χωρίς να τηρηθούν οι διατυπώσεις που ορίζονται από το νόμο για την άσκησή του και απορρίπτεται ως απαράδεκτο, σύμφωνα με το άρθρο 476 παρ.1 και 513 παρ.1 του ΚΠΔ [ΑΠ 326/2015]. Στην προκειμένη περίπτωση, η κρινόμενη με αρ. εκθ. κατάθ. 1/15-4-2023 αίτηση του Ν. Γ. του Ε. για αναίρεση της υπ' αρ. 7/2024 τελεσίδικης απόφασης του Τριμελούς Εφετείου [Πλημ/των] Δωδεκανήσου, με την οποία αυτός κηρύχθηκε ένοχος των αδικημάτων της παραβίασης απορρήτου προφορικής συνομιλίας κατ' εξακολούθηση και διατάραξη της λειτουργίας δημόσιας υπηρεσίας και καταδικάσθηκε σε συνολική ποινή φυλακίσεως τριών ετών και έξι μηνών, ασκήθηκε για λογαριασμό του ως άνω αναιρεσείοντος, κατοίκου ..., από τον δικηγόρο Καλύμνου, Βασίλειο Δίκαρο, νομίμως διορισθέντα - δυνάμει της υπ' αρ. 105/2024 απόφασης παροχής νομικής βοήθειας ν.3226/2004 του Μονομελούς Πρωτοδικείου Κω - στον γραμματέα του Ειρηνοδικείου Καλύμνου, χωρίς να αναφέρεται στη σχετική έκθεση ασκήσεώς της εν λόγω αναιρέσεως ή να προκύπτει ότι ο αναιρεσείων, κατά το χρόνο ασκήσεώς της, διέμενε στην περιφέρεια του Ειρηνοδικείου Καλύμνου. Συνακόλουθα, η κρινόμενη αίτηση αναιρέσεως, η οποία κατά τα άνω ασκήθηκε χωρίς να τηρηθούν οι από το άρθρο 474 παρ. 1 ΚΠΔ προβλεπόμενες διατυπώσεις πρέπει να απορριφθεί ως απαράδεκτη και να καταδικασθεί ο αναιρεσείων στα δικαστικά έξοδα (άρθρο 476 παρ. 1, 578 παρ.1 του ΚΠΔ, (όπως ισχύει μετά την τροποποίησή του με τον Ν.5090/24) της ποινικής διαδικασίας, κατά τα οριζόμενα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την αρ. εκθ. κατάθ. 1/15-4-2023 αίτηση του Ν. Γ. του Ε. για αναίρεση της υπ' αρ. 7/2024 απόφασης του Τριμελούς Εφετείου [Πλημ/των] Δωδεκανήσου. Και Καταδικάζει τον αναιρεσείοντα στα δικαστικά έξοδα που ανέρχονται σε οκτακόσια (800) ευρώ. Κρίθηκε και αποφασίσθηκε στην Αθήνα στις 7 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 24 Ιουλίου 2024.

LEGAL REFERENCES
Articles Referenced: άρθρο 474 παρ. 1 του ΚΠΔ, άρθρο 476 παρ.1, άρθρο 474 παρ. 1, άρθρο 476 παρ. 1, άρθρο 474, άρθρο 476
Article Codes: ΠΚ|ΚΠΔ
Law References: nan
Total Articles Cited: 4

DATES MENTIONED: 15-4-2023|24-05-2024|07-06-2024|24-07-2024

SOURCE: https://areiospagos.gr/nomologia/apofaseis_DISPLAY.asp?cd=7V77H798WMZBCIXXFRW0EGCL8GZPWO&apof=994_2024&info=ΠΟΙΝΙΚΕΣ -  Ε